5.3.2004 Den Europæiske Unions Tidende L 67/1 (Retsakter, hvis offentliggørelse er obligatorisk) RÅDETS FORORDNING (EF, EURATOM) Nr. 401/2004 af 23. februar 2004 om indførelse af særlige og midlertidige foranstaltninger for ansættelse af tjenestemænd i De Euro- pæiske Fællesskaber i anledning af Cyperns, Estlands, Letlands, Litauens, Maltas, Polens, Slovakiets, Sloveniens, Den Tjekkiske Republiks og Ungarns tiltrædelse RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 283, under henvisning til forslag fra Kommissionen, forelagt efter høring af Vedtægtsudvalget, under henvisning til udtalelse fra Europa-Parlamentet (?), under henvisning til udtalelse fra Domstolen (?), under henvisning til udtalelse fra Revisionsretten (?), og ud fra følgende betragtninger: (1) I anledning af Cyperns, Estlands, Letlands, Litauens, Maltas, Polens, Slovakiets, Sloveniens, Den Tjekkiske Republiks og Ungarns forestående tiltrædelse bør der fastsættes særlige og midlertidige foranstaltninger, som fraviger bestemmelserne i vedtægten for tjenestemænd i De Europæiske Fællesskaber (»vedtægten«). (2) — Disse ganske vist midlertidige foranstaltninger bør dog i betragtning af antallet af tiltrædende stater og antallet af potentielt berørte personer anvendes i en længere periode. En periode, der udløber den 31. december 2010, vil være passende. (3) — Disse usædvanlige omstændigheder samt de forventede fremtidige generelle behov begrunder ligeledes, at der også afholdes udvælgelsesprøver med henblik på ansæt- telse af tjenestemænd, der har et af de eksisterende elleve officielle sprog som deres hovedsprog. Dette sker for at sikre overholdelse af principperne i vedtægtens artikel 27, herunder ansættelse på så bredt et geografisk grundlag som muligt. () Udtalelse af 18.11.2003 (endnu ikke offentliggjort i EUT). () Udtalelse af 18.7.2003. () Udtalelse af 29.7.2003 (EUT C 224 af 19.9.2003, s. 11). (4) — På grund af den kommende tiltrædelses usædvanlige omfang bør denne forordning vedtages inden den faktiske tiltrædelsesdato, således at alle de nødvendige forberedende foranstaltninger kan træffes med henblik på at gøre det muligt at foretage de planlagte ansættelser hurtigst muligt efter tiltrædelsen — UDSTEDT FØLGENDE FORORDNING: Artikel 1 1. — Uanset artikel 4, stk. 2 og 3, artikel 7, stk. 1, artikel 27, stk. 3, og artikel 29, stk. 1, litra a), b) og c), i vedtægten, kan ledige stillinger indtil den 31. december 2010 besættes ved udnævnelse af statsborgere fra Cypern, Estland, Letland, Litauen, Malta, Polen, Slovakiet, Slovenien, Den Tjekkiske Republik og Ungarn, efter datoen for disse landes tiltrædelse og inden for rammerne af de afsatte stillinger, idet der tages hensyn til budgetforhandlingerne. 2. —Der foretages udnævnelser: a) for samtlige lønklasser efter tiltrædelsesdatoen b) med undtagelse af lønklasse A1 og A2, efter udvælgelsespr- øver på grundlag af kvalifikationsbeviser og prøver, som afholdes på de i bilag III til vedtægten fastsatte betingelser. Artikel 2 Indtil den 31. december 2010 afholdes der også almindelige udvælgelsesprøver med henblik på ansættelse af tjenestemænd, der har et af de eksisterende elleve officielle sprog som deres hovedsprog. Sådanne udvælgelsesprøver skal samtidig dække alle disse sprog. Artikel 3 Denne forordning træder i kraft på tredjedagen efter offentlig- gørelsen i Den Europæiske Unions Tidende.